als_Latn dik_Latn sag_Latn
Ditën e premte do të vazhdoj të mbajë mot kryesisht i vranët dhe vende-vende me reshje të dobëta bore dhe shiu. Për uikend pritet përmirësim i motit dhe të mbajë mot më i ngrohtë, me maksimale deri në 11C ditën e diel.
Për uikend përmirësim i motit dhe më ngrohtë
12.03.2015 - Edhe gjatë natës së shkuar, në Prishtinë, kishte reshje bore, që kohëpaskohe ishin me intenzitet më të madh, e në vise më të ulëta kishte reshje shiu. Gjatë ditës së sotme, po mbanë mot kryesisht i vranët, e vende-vende ka reshje të dobëta shiu. Temperatura në orën 14 ishte 6C, fryen erë veriperëndimore 1-3m/s, shtypja atmosferike është stabile 1012mb. Temperaturat minimale sot ishte +2C.
Vendi ynë do të vazhdojë të mbetet nën ndikimin e zonave jostabile që kanë përfshirë rajonin tonë. Nga verilindja, si shkak i zonave me presion të ulët mbi Ukrainë, do të vazhdojnë të vijnë vransira dhe reshje të reja. Edhe gjatë ditës së premte do të vazhdoj të mbajë mot kryesisht i vranët, e vende-vende do të ketë reshje të dobëta bore sonte gjatë natës dhe nesër në mëngjes, e gjatë ditës reshje të dobëta shiu. Në mbrëmje reshjet pritet të pushojnë dhe vransirat pritet të shpërndahen. Temperaturat minimale do të sillen nga 0C deri +1C, e maksimalet 6C deri 7C. Do të fryejë erë e dobët verilindore 2-4m/s.
Për uikend pritet përmirësim i motit, ku priten edhe intervale më të gjata me diell. Në mëngjes nëpër ultësira do të ketë mundësi për mjegulla. Temperaturat do të fillojnë të rriten në 8C, të shtunën, deri 11C, të dielen, e minimalet do të sillen nga -2C, të shtunën, në 0C, të dielen. Era do të fryejë nga verilindja 1-3m/s.
als_Latn als_Latn als_Latn als_Latn als_Latn